Et sioux-år gik fra første dag med sne over vinter, forår, sommer, efterår og til første dag med sne igen. Med året omme valgte føreren af vintertællingen tit en usædvanlig begivenhed at huske året på – morsom, dramatisk eller kun sjældent oplevet før. Han drøftede muligvis sagen med andre i lejren eller samordnede valget med andre af stammens førere af vintertællinger, hvis der var sket noget exceptionel erfaret af alle: En stor sejr, en koppe-epidemi eller et himmelfænomen. Året 1833 er nærmest konstant husket på en fantastisk nat med tusindvis af stjerneskud synlige på det meste af prærien,<ref name=”Ponca”/>{{rp|71}} da Jorden krydsede [[Leoniderne]]s bane natten mellem den 12. og 13. november.<ref name=”Maximilian”>Thomas, Davis and Karin Ronnefeldt (Ed.): ''Life Among the Plains Indians in Their Final Days of Glory. The Firsthand Account of Prince Maximilians Expedition Up The Missouri River, 1833-1834''. New York, 1976.</ref>{{rp|177}} Den valgte begivenhed blev illustreret af vintertællingens fører med en tegning ved siden af sidste års tegning.<ref name=”Yanktonai”/>{{rp|2}} Kiowaerne huskede hændelserne i et år knap så sparsomt ved at illustrere en begivenhed fra både vinter- og sommerhalvåret.<ref name=”Boyd2”/>{{rp|145}}
Kultur